..... partum. Talibus enim obsequiis, Angelus intentam inuenit, atque salutauit, vt pote Virgo verecunda erubuit, a quo confortata, quæ dicebantur credidit,  credendo auctorem nostræ salutis edidit Iesum Christum Dominum nostrum, quem Patriarchæ  Prophetæ præuiderunt  prædixerunt de Virgine nasciturum, Apostoli viderunt  prædicauerunt vera fide iam de Virgine natum,  ipsum factum esse secundum humanitatem, qui semper erat secundum diuinitatem. Quid erat? Quid factus est? Deus erat, homo factus est. Suscepit humanitatem, non amisit deitatem. Factus humilis, mansit sublimis. Natus est homo, non destitit esse Deus. Natus est paruulus, latens magnus. Qui libenter amplectitur Deum natum, non horret Virginis partum. Dicit Deus creator hominis, filius hominis. Quid est quod te permouet in mea Natiuitate? Non sum libidinis conceptus cupiditate, ego Matrem de qua nascerer, feci: ego viam meo itineri præparaui atque mundaui. Hanc quam despicis Manichæe, mater est mea, sed manu fabricata est mea. Si potui inquinari cum eā facerem: potui inquinari cum ex ea nascerer. Sicut trāsitu meo illius non est corrupta virginitas, sic  mea non est ibi maculata maiestas. Si solis radius cloacæ sordes exsiccare nouit, inquinari non nouit, quantomagis splendor lucis æternæ, in quo nihil inquinatū occurrit? Quocunque radiauerit, mundare potest, ipse pollui non potest. Stulte, vnde sordes in Virgine, vbi non est concubitus cum homine patre? Vnde sordes in eam quæ nec concupiendo, libidinem, nec pariendo est perpessa dolorem? Vnde sordes in domo, ad quam nullus hospes accessit? Solus ad eam Dominus  fabricator venit, vestem quam non habebat induit, eamque sicut inuenit, clausam reliquit. Sicut ille natus est solus inter mortuos liber, sic istius ex qua natus est, matris pudor solus permansit integer. Eua inobediens meruit pœnam, Maria obediens consequuta est gratiam. Illa gustans prohibitum, maledicta fuit. Hæc credens Angelo est benedicta. Illa nobis mortem contulit: hæc vitam nobis peperit. Quid agis Manichæe? Christi matrem oprimis, non Christum defendis. Taceat immunda ..... quia de mundissima Virgine natus est mundi ....... Cui est cum Deo Patre  Spiritu sancto æqualis honor .. ... nec differens gloria, coæterna maiestas, Per infinita secula seculorum. Amen. DE EADEM NATIVITATE, HYMNVS. Oritur sydus inclitum, Illustrans omne seculum: Per quod dies  tempora Assumunt vitæ lumina. Reliqua non extant in MS.